Source: https://www.epi.sk/zz/2015-136
Timestamp: 2019-09-20 03:28:22+00:00

Document:
136/2015 Z. z. Novela vyhláška, ktorou sa vydáva Poriadok výkonu trestu odňatia slobody | Aktuálne znenie
Hľadaj v 136/2015 ×
Vyhláška č. 136/2015 Z. z.Vyhláška Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky č. 368/2008 Z. z., ktorou sa vydáva Poriadok výkonu trestu odňatia slobody v znení vyhlášky č. 500/2013 Z. z.
1. V § 26 ods. 2 písm. d) štvrtom bode sa za slovo „trestu“ vkladá čiarka a vypúšťa sa slovo „alebo“.
2. V § 26 ods. 2 písm. d) piatom bode sa na konci pripája slovo „alebo“.
3. V § 26 ods. 2 sa písmeno d) dopĺňa šiestym bodom, ktorý znie:
„6. premene zvyšku trestu odňatia slobody na trest domáceho väzenia.“.
4. V § 26 odsek 3 znie:
„(3) Nový program zaobchádzania sa vypracuje pri zmene stupňa stráženia, umiestnení odsúdeného do oddielu špecializovaného zaobchádzania a do oddielu s bezpečnostným režimom. Pri zmene diferenciačnej skupiny a trvalom premiestnení odsúdeného do iného ústavu v tom istom stupni stráženia sa program zaobchádzania aktualizuje podľa potreby.“.
5. V § 36 odsek 5 znie:
„(5) Návšteva počas výkonu disciplinárneho trestu umiestnenia do uzavretého oddielu v mimopracovnom čase, disciplinárneho trestu celodenného umiestnenia do uzavretého oddielu a disciplinárneho trestu umiestnenia do samoväzby sa vykoná bez priameho kontaktu; v prípade návštevy odsúdeného osobou mladšou ako 15 rokov môže riaditeľ ústavu povoliť návštevu priamym kontaktom.“.
6. V § 47 ods. 4 sa slová „43 cm (17 palcov)“ nahrádzajú slovami „58 cm (23 palcov)“.
7. V § 65 odsek 1 znie:
„(1) Pri vypracúvaní hodnotenia odsúdeného na účely rozhodovania v konaní o milosť, o upustenie od výkonu zvyšku trestu, zmene spôsobu výkonu trestu, určení spoločného spôsobu výkonu postupne uložených trestov a premene zvyšku trestu odňatia slobody na trest domáceho väzenia sa postupuje primerane podľa § 64.“.

References: § 26
 § 26
 § 26
 § 26
 § 36
 § 47
 § 65
 § 64